**Utstedelsesdato: januar 2016  
Ref: HSP005344**

**COMBISAFE KANTSIKRINGSSYSTEM LAR NEC-BESØKENDE GÅ PÅ VANNET**

Et innovativt og svært tilpasningsbart kantsikringssystem fra Combisafe har bidratt til sikre adkomst for tusenvis av besøkende ved hjelp av en flytende gangvei under en påkostet utbygging av NEC konferansesenter.

Pontoonworks - Storbritannias spesialist på arbeidsplattformer over vann og systemer for sikker adkomst - valgte COMBISAFE rekkverksnettsystemet i stål (Steel Mesh Barrier – SMB) da de ble valgt til å konstruere en unik, flytende, midlertidig gangvei på 250 meter over Pendigosjøen. Et av Pontoonworks’ større flytesystemer – gangveien gjorde det enkelt og trygt for de besøkende å ta seg frem til hovedinngangen, og gå utenom den nye byggeplassen til Resorts World Birmingham. Nå som det er ferdigstilt, består dette store fritids- og underholdningssenteret av et kasino, et firestjerners hotell med 178 rom, kjøpesenter, konferansefasiliteter samt restauranter og barer.

Pontoonworks trengte en løsning som var lett, fleksibel og solid og som kunne tåle tusenvis av fotgjengere som brukte gangveien i byggeperioden. Med dette utgangspunktet, valgte selskapet COMBISAFE SMB-systemet som består av rekkverk, fotbrett og avfallsnett med høy støtabsorberende evne. Systemet ble montert direkte på Pontoonworks’ modulbaserte Jetfloat-pontonger slik at fotgjengere ble sikret og unngikk å falle i vannet.

“Vi har spesialisert oss på å lage skreddersydde, flytende adkomstløsninger og arbeidsplattformer på og over vann og sikkerhet er en absolutt prioritet for oss,” sier Chris Murphy, MD i Pontoonworks. “Med dette som utgangspunkt ønsket vi et komplett kantsikringssystem av høy kvalitet og Combisafes stålrekkverksnett, som strekker seg over begge sider av broen, tilfredsstilte behovet vårt. Combisafe har et utmerket omdømme i bransjen. Sammen med våre spesialløsninger for sikker adkomst får kundene våre ekstra visshet om at utfordringene med kantsikring er i gode hender.”

SMB-systemet fra Combisafe, som er en del av Honeywell, er utviklet for å tilby effektive kantsikringsløsninger for utfordrende byggemiljø. Fordeler inkluderer styrke, holdbarhet, rask montering og tilpasningsmuligheter. Barrieren er lett å bære og manøvrere for enklere transport og håndtering på byggeplassen.

Systemet finnes i to bredder, og har også fleksibel høydejustering uten behov for demontering. Det finnes med firkantede og runde stolper og er også fullt ut kompatibelt med europeisk standard EN13374 om forskrifter for midlertidig kantsikring.

“Pontoonworks er en høyt anerkjent og innovativ leverandør av sikker adkomst for byggebransjen og vi er svært fornøyd med at de valgte vårt SMB-system til et slikt ambisiøst prosjekt”, sa Gerard Kennedy, produktsjef i Combisafe. “Dette vellykkede prosjektet gjør det mulig at mange tusen mennesker fortsatt har mulighet til å besøke et av de viktigste konferansesentrene i Storbritannia, trygt og sikkert gjennom hele byggeperioden.”

For mer informasjon, kontakt Combisafe på +47 (0)95 734733 eller besøk [www.combisafe.no](http://www.combisafe.no).

**Slutt**

**For mer informasjon:**

Annie Leisma, Technical Publicity

Telefon: +44 (0)1582 390984

E-post: [aleisma@technical-group.com](mailto:aleisma@technical-group.com)

**Combisafe International**

Siden starten i Sverige i 1984, har COMBISAFE-navnet vært synonymt med innovasjon innen kollektive sikringsløsninger, og et foretrukket valg for utviklere internasjonalt i tre tiår. Produktene og systemene til COMBISAFE, som nå er en del av Honeywell, sørger fortsatt for optimale sikringsløsninger i landemerkeprosjekter over hele verden, som f.eks. The Shard i London, Victoria Tower i Stockholm, og Ferrari World i Abu Dhabi.

COMBISAFE’s produkter er utformet for å være brukervennlige og kostnadseffektive, samtidig som de tilfredsstiller de strengeste sikkerhetskravene. Produktene omfatter kantsikrings- og fallsikringsløsninger som stålrekkverksnett og nedfallsskjermer, og løsninger for midlertidig adkomst som byggtrapper, midlertidige taksystemer, samt stillassystemer.

Mange av systemene våre, som var innovative og banebrytende da de ble lanserte, har etter hvert satt globale standarder for sikkerhet og beskyttelse i bransjen.

COMBISAFE tilbyr spesialistveiledning og støtte, kombinert med evnen til å konstruere løsninger. Selskapet har kontorer over hele Europa, inkludert Storbritannia, Sverige, Norge, Finland, Frankrike, Tyskland og Nederland, samt Midtøsten.